ไฟแนนซ์ทูเดย์
...เสี่ยปูคนิสร์ สุคนธมาน กรรมการผู้จัดการเอ็กซิมแบงก์ เอ่ยปากว่า ที่ผ่านมาไม่ค่อยออกสื่อ แต่ก็ไม่ได้หมายความว่าไม่ทำงาน เพราะในการแถลงผลดำเนินงานล่าสุดกำไรงามกว่าพันล้าน ที่สำคัญตัวเลขเกือบทุกตัวดีหมดในรอบ 10 ปี แถมเงินกองทุนต่อสินทรัพย์เสี่ยงยังสูงกว่าเพื่อนถึง 21% ซึ่งทำให้ยังเบาใจเรื่องเงินเพิ่มทุนที่ยังไม่ต้องอ้อนขอกระทรวงการคลังเหมือนอีกหลายแบงก์ เห็นฝีมือหรือยัง
18 ม.ค. 2556

...เสี่ยปูคนิสร์ สุคนธมาน กรรมการผู้จัดการเอ็กซิมแบงก์ เอ่ยปากว่า ที่ผ่านมาไม่ค่อยออกสื่อ แต่ก็ไม่ได้หมายความว่าไม่ทำงาน เพราะในการแถลงผลดำเนินงานล่าสุดกำไรงามกว่าพันล้าน ที่สำคัญตัวเลขเกือบทุกตัวดีหมดในรอบ 10 ปี แถมเงินกองทุนต่อสินทรัพย์เสี่ยงยังสูงกว่าเพื่อนถึง 21% ซึ่งทำให้ยังเบาใจเรื่องเงินเพิ่มทุนที่ยังไม่ต้องอ้อนขอกระทรวงการคลังเหมือนอีกหลายแบงก์ เห็นฝีมือหรือยัง
...นริศ ชัยสูตร อธิบดีกรมธนารักษ์ ลุยที่ราชพัสดุ 2 แปลงกลางเมือง คือที่ตรงข้ามวัดไผ่ตัน สะพานควาย ที่ตั้งสำนักงานองค์การรับส่งสินค้าและพัสดุภัณ์ (ร.ส.พ.) (เดิม) และแปลงซอยสายลม เพื่อจัดสรรให้ 2 หน่วยงานคือ สำนักงบประมาณและสำนักงานตรวจเงินแผ่นดิน ที่ต้องการขยับขยายสำนักงานออกนอกรั้วกระทรวงการคลังที่ปัจจุบันก็แออัดเต็มที่ 
...แม้ว่าคณะกรรมการบริษัทบริหารสินทรัพย์สุขุมวิท (บบส.) ยังไม่ประกาศชื่อกรรมการผู้จัดการคนใหม่แทน น้ำผึ้ง วงศ์สมิทธิ์ ที่หมดวาระเมื่อสิ้นเดือน ธ.ค. 2555 ที่ผ่านมา แต่บอร์ดมอบหมายให้ ชูเกียรติ จิตติไมตรีสกุล รองกรรมการผู้จัดการ รับหน้าที่รักษาการเบอร์หนึ่งของ บบส.สุขุมวิทไปก่อน เริ่มวันที่ 1 ม.ค. 2556 ล่าสุดลือว่าตัวเก็งเต็งหนึ่งก็ไม่ใช่ใครที่ไหน เพราะข่าวว่า “ชูเกียรติ” คนนี้ที่น่าจะคว้าเก้าอี้เอ็มดี บบส.สุขุมวิท คนใหม่ไปครอง 
...ฝ่ายบริหารบรรษัทตลาดรองสินเชื่อที่อยู่อาศัย (บตท.) แจ้งว่า บตท. ไม่มีนโยบายรับซื้อหนี้เสียสินเชื่อบ้านจากสถาบันการเงินอื่นแน่นอน เพราะที่ผ่านมา บตท.จะเลือกรับซื้อแต่พอร์ตสินเชื่อบ้านดีๆ เท่านั้น โดยในปีนี้ตั้งเป้าหมายซื้อสินเชื่อบ้านจากสถาบันการเงินอีก 2 หมื่นล้านบาท 
...คณะกรรมการเอสเอ็มอีแบงก์แต่งตั้ง คงเดชา ชัยรัตน์ ผู้ช่วยกรรมการผู้จัดการ ปฏิบัติหน้าที่ผู้รับ ผิดชอบกลุ่มงานสินเชื่อนครหลวง ขึ้นเป็นรองกรรมการผู้จัดการ ผู้รับผิดชอบกลุ่มงานสินเชื่อนครหลวง และแต่งตั้ง ปาริฉัตร เหล่าธีระศิริวงศ์ ผู้ช่วยกรรมการผู้จัดการ ปฏิบัติหน้าที่กลุ่มงานบริหารเงินและบัญชี ขึ้นเป็นรองกรรมการผู้จัดการ ผู้รับผิดชอบกลุ่มงานบริหารเงินและบัญชี มีผลตั้งแต่บัดนี้